यह रोग फैलने की प्रोसेस समझता है, फिर इम्यून सिस्टम उससे लड़ने का प्लान बनाता है
Immune System Boost With Card-8 इम्यून सिस्टम हमें कोविड-19 जैसी कई बीमारियों से लड़ने में मदद करता है। लेकिन क्या आपने कभी ये सोचा है कि इम्यून सिस्टम काम कैसे करता है। इसके पीछे CARD-8 नाम का सेंसर है।
इम्यून सिस्टम हमें कोविड-19 जैसी कई बीमारियों से लड़ने में मदद करता है। लेकिन क्या आपने कभी ये सोचा है कि इम्यून सिस्टम काम कैसे करता है। इसके पीछे CARD-8 नाम का सेंसर है। ये इम्यून सिस्टम के लिए काफी अहम है।
CARD-8 इंफेक्शन या वायरस का पता लगाने और इससे लड़ने में इम्यून सिस्टम की मदद करता है। यूनिवर्सिटी ऑफ कैलिफोर्निया में हुई रिसर्च में इसका खुलासा हुआ है।
पहले होती है वायरस की पहचान फिर CARD8 काम शुरू करता है
रिसर्च में कहा गया कि इम्यूनोलॉजिकल रिस्पोंस (प्रतिरक्षात्मक प्रतिक्रिया) को ट्रिगर करने के लिए मानव शरीर पहले बीमारी फैलाने वाले वायरस (पैथोजिन) की पहचान करता है। हालांकि ये कैसे होता है, इसके बारे में रिसर्च में नहीं बताया गया। पैथोजिन की पहचान होने के बाद CARD-8 काम शुरू करता है।
CARD-8 अलग-अलग वायरस पर किस तरह से रिएक्ट करता है, यह जानने के लिए रिसर्चर्स ने मानव कोशिकाओं पर स्टडी की। CARD-8 के जेनेटिक लक्षण जानने के लिए यह स्टडी स्तनधारियों और इंसानों पर भी की गई।
CARD-8 तीन तरह के वायरस का पता लगा सकते हैं
रिसर्चर्स ने कहा- CARD-8 कोरोना वायरस संक्रमण के खिलाफ इम्यून रिस्पोंस के लिए जरुरी है। इसमें कम से कम तीन तरह के वायरस का पता लगाने की क्षमता है। इन वायरस के नाम कोरोनाविरिडे, पिकोर्नाविरिडे और रेट्रोविरिडे हैं। इनमें इंसानों में खतरनाक रोग फैलाने वाले वायरस भी शामिल हैं।
स्टडी के मुताबिक, CARD-8 उन RNA वायरस का भी पता लगा सकता है, जो खुद को तेजी से बदलते हैं या जिनमें खुद को मजबूत करने की कैपेसिटी है। स्टडी से यह भी पता चला है कि अलग-अलग स्पीशीज और इंसानों के बीच रोग फैलने की प्रोसेस के बारे में पता लगाने के लिए CARD-8 सीक्वेंस भी अलग-अलग होते हैं।
ये खबर भी पढ़ें...
इम्युन रेजीलेंस की वजह से बार-बार बीमार पड़ते हैं लोग: इस सिस्टम के कमजोर होने से शरीर बीमारियों से लड़ नहीं पाता
देर-सबेर बीमारी हम सबका दरवाजा खटखटाती है, लेकिन कुछ लोगों पर इसका असर नहीं दिखता, कुछ ऐसे भी होते हैं, जो अक्सर बीमार पड़ते-रहते हैं। पहली बार इसकी सटीक वजहों का पता चला है। नेचर में प्रकाशित स्टडी के मुताबिक इसके लिए हमारे शरीर में मौजूद ‘प्रतिरक्षा लचीलापन’ सिस्टम जिम्मेदार है। पढ़ें पूरी खबर...